**Görbeháza Község Önkormányzata**

**Képviselő-testületének**

**21/2015. (XII.18.) önkormányzati rendelete**

**a települési hulladékkal kapcsolatos hulladékgazdálkodási közszolgáltatásról szóló 17/2014.(XI.27.) önkormányzati rendelet módosításáról**

Görbeháza Község Önkormányzati Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában, valamint a hulladékról szóló 2012. évi CLXXXV. törvény 33. § (1) bekezdésében meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* valamint *Pénzügyi és Területfejlesztési Bizottsága v*éleményének kikérésével a következőket rendeli el:

**1. §**

(1) A települési hulladékkal kapcsolatos hulladékgazdálkodási közszolgáltatásról szóló 17/2014.(XI.27) önkormányzati rendelet (a továbbiakban: Rendelet) 8. § (2) bekezdése helyébe a következő rendelkezés lép:

„(2)   A Közszolgáltató által rendszerbe állított gyűjtőedények űrtartalma:

1. 60 literes gyűjtőedény
2. 80 literes gyűjtőedény
3. 120 literes gyűjtőedény
4. 240 literes gyűjtőedény
5. 1100 literes gyűjtőedény
6. a Közszolgáltató emblémájával jelölt hulladékgyűjtő műanyag zsákok.”

(2) A Rendelet 8. §-a a következő (8) – (9) bekezdéssel egészül ki:

„(8) A hulladékgazdálkodási közszolgáltatás végzésének feltételeiről szóló 385/2014.(XII.31.) Korm.rendelet rendelkezéseinek megfelelően a Közszolgáltató biztosítja, hogy a jogszabályban foglalt feltételek fennállása esetén a vegyes hulladék gyűjtéséhez

1. a lakóingatlant egyedül és életvitelszerűen használó természetes személy ingatlanhasználó 60 literes gyűjtőedényt,
2. a természetes személy ingatlanhasználó 80 literes gyűjtőedényt

választhasson.

(9) A hulladékgyűjtő edények a Közszolgáltató telephelyén megvásárolhatók az ingatlantulajdonosok részére.”

**2. §**

Ez a rendelet 2016. január 1. napján lép hatályba.

Giricz Béla Lászlóné Dr. Juhász Péter

 polgármester jegyző

Záradék:

A rendeletet kihirdettem:

Görbeháza, 2015. december 18.

Dr. Juhász Péter

jegyző